Alfred Bellinger

Alfred Raymond Bellinger, nado en Durham, Pensilvania, o 24 de xullo de 1893,"Alfred Raymond Bellinger". Prabook.com: "[...] Born: July 24, 1893. Durham, Pennsylvania" [...]" e finado o 11 de febreiro de 1978,Luci Shoe Merit (1984). Páxina 104: "[...] On February 11, 1978 Alfred Raymond Bellinger died [...]". foi un numismático e arqueólogo estadounidense. 

 Traxectoria 
Alfred Bellinger naceu en Durham o 24 de xullo de 1893, fillo de Hiram Paulding e de Elizabeth Dwight (Raymond) Bellinger."Alfred Raymond Bellinger". World Biographical Encyclopedia. Prabook.com

Graduouse en artes en 1917 na Universidade Yale, onde tamén acadou o seu doutoramento en 1925, e ese mesmo ano marchou a Grecia para completar a súa formación durante un curso na Escola Americana de Estudos Clásicos de Atenas.Luci Shoe Merit (1984). Páxinas 104-237. Páxina 104: "[...] Fellow of the School in 1925-26 [...]". / Páxina 237: "[...] Fellow of the School in Greek Language, Literature an History [...]".

A vida profesional de Bellinger estivo vinculada á Universidade Yale, onde exerceu diversos postos docentes na década de 1920. Entre 1930 e 1962 foi profesor de Lingua Latina, e a partir de 1966 profesor emérito."Bellinger, Alfred Raymond". En Enciclopedia Treccani.

Participou nas escavacións de Dura Europos e en entre 1931 e 1949 publicou diversos estudos sobre as moedas alí achadas.

Ao longo da súa carreira académica participou tamén como docente na Biblioteca de Investigación Dumbarton Oaks (desde 1948) e no Instituto de Estudos Avanzados de Princeton (1960-1961). Tamén ocupou diversos postos de responsabilidade, como membro da dirección do Consello de Sociedades Eruditas (1946-1949) ou presidente do consello da Escola Americana de Estudos Clásicos de Atenas (1960-1965)."The Chairmanship of Alfred Raymond Bellinger, 1960-1965". En Luci Shoe Merit (1984). Páxina 64.

Entre outras sociedades e entidades académicas, foi membro da Royal Numismatic Society (Londres), da American Philological Association e da American Numismatic Society . Así mesmo, foi membro correspondente do Instituto Arqueolóxico Alemán e membro honorario da Comisión Internacional de Numismática.

 Vida persoal 
Alfred Bellinger casou o 26 de xuño de 1920 con Charlotte Blake Brinsmade, con quen tivo cinco fillos.

Bellinger faleceu o 11 de febreiro de 1978.

 Recoñecementos 

 (1943): Medalla Huntington, da American Numismatic Society, de Nova York."Recipients of the Huntington Medal Award ". American Numismatic Society.
(1955): Medalla da Royal Numismatic Society, de Londres."The Society’s Medal". Royal Numismatic Society.

 Publicacións 
Esta é unha escolma dos traballos monográficos máis salientables dos publicados por Bellinger ao longo da súa carreira académica:"Bellinger, Alfred Raymond 1893-1978 ". Digital Library Numis."Bellinger, Alfred R. (Alfred Raymond) 1893-1978". WorldCat Identities.

 (1920). Spires and Poplars. Yale University Press, New Haven.
 (1928). The anonymous Byzantine bronze coinage. American Numismatic Society (ANS), Nova York.
 (1930). Two hoards of Attic bronze coins. ANS, Nova York.
 (1931). Two Roman hoards from Dura-Europos. ANS, Nova York.
 (1932). The third and fourth Dura hoards. ANS, Nova York.
(1934). Five Greek Bronze Coin Hoards, Issues 64-69  (con C. H. V. Sutherland, E. T. Newell et al.).  ANS, Nova York.
 (1935). The sixth, seventh and tenth Dura hoards. ANS, Nova York.
 (1938). Coins from Jerash, 1928-1934. ANS, Nova York.
 (1939). The eighth and ninth Dura hoards. ANS, Nova York.
 (1940). The Syrian tetradrachms of Caracalla and Macrinus. ANS, Nova York.
 (1949). The Excavations at Dura-Europos. Final Report VI: The coins. Yale University Press, New Haven.Recensión do libro (a acargo de D. M. Robinson). En The American Historical Review. Vol. 55. Nº 3. 1950. Páxinas 572-574.Recensión do libro (a acargo de A. André). En Revue des Études Grecques . Tomo 64. Fascículo 299-301. Xaneiro-xuño de 1951. Páxinas 347-349.. 1950. Páxinas 572-574.
 (1961). Troy, the coins. Princeton University Press.Recensión do libro (a cargo de C. M. Kraay), en The Classical review. Vol. 12. Nº 3. Decembro de 1962. Páxinas 320-321.
 (1962). Victory as a coin type. ANS, Nova York.
 (1963). Essays on the coinage of Alexander the Great. ANS, Nova York.
 (1966). Catalogue of Byzantine Coins in the Dumbarton and in Whittemore Collection. Vol. 1: Anastasius I to Maurice 491-602 (con P. Grierson). Dumbarton Oaks, Washington. ISBN 0-88402-012-6

 Véxase tamén 

 Bibliografía 

 Merit, L. S. (1984). History of the American School of Classical Studies at Athens 1939-1980. American School of Classical Studies at Athens.

 Notas 



Categoría:Nados en 1893
Categoría:Finados en 1978
Categoría:Nados no condado de Bucks, Pensilvania
Categoría:Numismáticos dos Estados Unidos de América
Categoría:Arqueólogos dos Estados Unidos de América
Categoría:Galardoados coa medalla da Royal Numismatic Society
Categoría:Galardoados coa medalla Huntington
Categoría:Alumnos da Universidade Yale
Categoría:Profesores da Universidade Yale
Categoría:Membros do Instituto Arqueolóxico Alemán
Categoría:Personalidades sen imaxes